ஒரு தேசத்தில் மந்த விஷனென்னும் பாம்பு இரை கிடையாமல் மிகவும் பசித்து ஓர் ஏரிக்கரையண்டை வரும்போது அதிலே தவளைகள்நிரம்பியிருப்பதைக் கண்டு இங்கேயாதொரு கபடம் பண்ணினால் அல்லாமல் நமக்கு இரை அகப்படாதென நிச்சியித்துக் கண்ணை விழித்துக் கொண்டு உட்கார்ந்திருக்க அப்போது ஒரு தவளை பாம்பே நீ இரை தேடுமுயற்சியை விட்டுச் சும்மாயேன் உட்கார்ந்திருக்கிறாயென அதைக்கேட்டுச் சற்பம் அபாக்கியனாகிய எனக்கு ஆகாரம் எங்கிருந்து கிடைக்கும் இன்றைக்குப் பிரதேச காலத்தில் இரைக்காகத் திரிந்து கொண்டிருக்கையில் ஒரு தவளையைப் பார்த்து அதைப் பிடிக்கப்போகையில் அது அங்கிருந்த மிகவுஞ் சற்பாத்திரனாகிய ஒரு பிராமணனன்டை ஓடிப்போயிற்று அது தெரியாமல் நான் இங்குமங்கும் பார்த்துக் கொண்டிருக்கையில் அங்கே நீராடிக்கொண்டிருந்த ஒரு பிராமணப்பிள்ளையின் காலை இதுதான் தவளையென்று நினைத்து அவன் காலைக் கடித்தேன் அவன் அக்கணமே யிறந்தான்.அப்பிள்ளையின் பிதா மிகவும் துக்கத்தாலே என்னைப் பார்த்து துஷ்டப்பாம்பே யாதொரு குற்றமுஞ் செய்யாத என் பிள்ளையைக் கடித்தபடியினால் நீ மண்டூகங்களுக்குவாகனமாகக் கடவாய் மற்றும் அவளுடைய சேர்க்கையாற் சீவனமும் பண்ணக் கடவாயென்று இப்படி சபித்ததினாலதான் உங்கட்கு ஊழியஞ் செய்ய வந்தேனென இங்ஙனம் அப் பாம்பின் பேச்சைக்கேட்டு அது எல்லாத் தவளைக்குஞ் சொல்லத் தவளைகளெல்லாம் தங்கள் அரசனுடனே கூட வெளியேவந்து மிகவுங் களிப்புடனே அந்த விஷ சற்பகத்தின்மேல் உட்கார்ந்தன அது அவற்றிற்குப் பலவித நதிகளைக் காண்பிக்கும்போது தவளைகள் யானைக் குதிரைதோகளிலும் இவ்வாகனம் மிக நன்றாயிருக்கிறதென்று மெச்சி சந்தோஷிக்கப் பின்பு அந்தப் பாம்பு இரண்டு மூன்று நாள்வரைக்கும் அப்படியே நகர்ந்து பிறகு மந்தகதியாய் போகத் தொடங்கிற்று.அப்போது புசங்கம் நான் பசித்திருக்கிறதினால் நடக்கக் கூடவில்லையென மண்டூக ராஜன் நீ சிறு தவளையாகப் பார்த்துத் தின்றுகொண்டிருவென இதைக்கேட்டுச் சற்பம் எனக்கு இவ்வண்ணமே அந்தணன் சாபமிருக்கிறது அப்படியே தாங்கள் கட்டளையிட்டீரென்று சொல்லி நாள்தோறும் தவளைகளத் தின்று கொண்டிருக்கும்போது அங்கே வேறோரரவு வந்து இதன் நடத்தைப் பார்த்து நம்முடைய க்ஷணங்களை நீயேன் சுமக்கிறாய் இது மிகவும் விருத்தம் உனக்கு இதுயோக்கியம் அன்று என அதற்கு மந்தவிடன் நானிவை யெல்லாமறிவேன் சில நாளில் என் கருத்து நிறைவேறும் அக்காலத்தை எதிபார்த்துக் கொண்டு இருக்கிறேனென்று இவ்வாறுசொல்லிப் புன்சிரிப்புடனே பழயபடி நடந்துகொண்டிருந்தது இப்படியெல்லா மண்டூகளையும் தின்று கடைசியிலவற்றின் அரசனையும் பக்ஷித்தது எந்தச் சமயத்தில் செய்யவேண்டுமோ அப்படிச் செய்து சத்துருக்களை தேரோடுகூட நாசம் பண்ணவேண்டும் நெருப்புத்தன பராக்கிரமத்தாற் காடி முழுதையுந் தகிக்கிரது மரவோகல் பூமியிலிருக்கின்றன மிருதுத் தன்மையினால் தண்ணீருங் காற்றுஞ்ச் செடிமரங்களை வேறோடு பிடுங்குகின்றனவென இங்ஙனம் அதன் வாக்கியங்களைக் கேட்ட மேகவர்ணக் கடையானவர் இடையூறு வருமென்று பயத்தினால் காரியங்களைத் தொடங்குகிறதில்லை இடையானவர் காரியங்களைத் தொடங்கி விக்கினம்வ ந்தால் விட்டு விடுகிறார்கள் ஆயிரமிடையூர்கள் வந்தாலும் எடுத்த கருமத்தை முடிக்கிறவர்கள் தலையாராவர் ஆதலால் நீ அனேகவித கஷ்டப்பட்டுப் புத்தியினாலே வெகுபகைவர்களைக் கொனறாய் இதுயோக்கியமாகவேயிருக்கிறது சத்துரு அக்கினி இரணம் இவற்றின சேஷமவைத்தால் மீண்டுவளருமென்று அறிந்து நீவைரியைக்கனைந்தாய் ஆயுதத்தாலொருவன் சாகிறான் புத்தியினால்அனேகம்பெயர் ஒருமிக்க சாகிரார்களென்று இராசன் சொன்ன மொழியைக் கேட்டுக சிரஞ்சீவி எல்லாம் உன் பிரதாபத்தாலாயிற்று உன்னைப்போல இருக்கிற சத்துருக்களுக்கு ஈசுரனும் விதியும் நல்ல புத்தியைக் கொடுக்கும் அகத்துககுத் துன்பத்தியைக் கொடா நிற்கும் இதுவல்லாமல் தடியெடுத்துக் கொணடடிக்கிறதில்லை நாமத்தை அனுசரித்துக் கொண்டிருக்கிற புத்தியினால் பயன்களை அடைகிறார்களென்று இப்படிச் சொல்லி மேகவைணன் அம் மரத்திமேர் சுகமாய் அரசு செய்துகொண்டிருந்தது இங்கனஞ்ச் சோமசன்மா இராச குமாராட்காக கூகையின் கதையாகச் சந்திவிக்கிரகமென மூன்றாந் தந்திரஞ் சொல்லினாள்.மூன்றாவதுசந்திவிக்கிரகம் அல்லது அடுத்துக்கெடுத்தல் முற்றிற்று.